ກອງທັບ ສຫລ ຄົ້ນຫາ ນະ​ວັດຕະ​ກຳໃໝ່ໆ ໃນ ບໍລະສັດ ຢູ່ທີ່ Silicon Valley
ຜົນຕໍ່ຈາກນັ້ນ ກອງທັບ ຈຶ່ງບໍ່ຄ່ອຍຢາກຈະສ່ຽງ ແລະ ໃນຫຼາຍໆກໍລະນີ ຕົນຈະພຽງຮັບເອົາ ເທັກໂນໂລຈີ ໃນເວລາ ທີ່ມັນສົມບູນແບບ.
ເມື່ອບໍ່ນານມານີ້ ການລັກເຈາະຂໍ້ມູນຄອມພິວເຕີ ທີ່ໃຫຍ່ທີ່ສຸດ ເທົ່າທີ່ເຄີຍມີມາ ຕໍ່ ບັນດາບໍລິສັດ ແລະ ລັດຖະບານທັງຫຼາຍ ໃນທົ່ວໂລກ ມັນເປັນແບບຢ່າງຂອງ ຄວາມທ້າທາຍ ຕ່າງໆ ໃນດ້ານການປ້ອງກັນຄວາມປອດໄພຂອງລະບົບດິຈິໂຕລ ແລະ ການພັດທະນາດ້ານເທັກໂນໂລຈີໃຫ້ລ້ຳໜ້າໄປເລື້ອຍໆ ກອງທັບສະຫະລັດ ໄດ້ພັດທະນາວິທີທາງອັນນຶ່ງ ເພື່ອຄົ້ນຄວ້າເບິ່ງການປະດິດຄິດຄົ້ນໃໝ່ ແລະ ຄວາມ ວ່ອງໄວ ທີ່ເປັນສັນຍາລັກ ຂອງ Silicon Valley ແລະ ບັນດາບໍລິສັດ ເທັກໂນໂລຈີ ທີ່ສ້າງຕັ້ງຂຶ້ນໃໝ່ Elizabeth Lee ນັກຂ່າວວີໂອເອ ມີລາຍລະ ອຽດຕື່ມ ກ່ຽວກັບ ໂຄງການລິເລີ່ມດັ່ງກ່າວນີ້ ຊຶ່ງໄຊຈະເລີນສຸກ ຈະນຳມາສະເໜີທ່ານ ໃນອັນດັບຕໍ່ໄປ ອັນນີ້ ອາດຈະເບິ່ງຄືວ່າ ເປັນບໍລິສັດ ຂອງ Silicon Valley ອີກບໍລິສັດນຶ່ງໂດຍຈະມີ ພວກຜູ້ຄົນ ກຳລັງຂຽນໂປແກຣມ ຢູ່ທີ່ໂຕະຂອງພວກເຂົາເຈົ້າ ແຕ່ ບໍລິສັດ Capella Space ມີລູກຄ້າພິເສດ ນັ້ນກໍຄື ກອງທັບສະຫະລັດ ທ້າວ Payam Banazadeh ຈາກບໍລິສັດ Capella Space ກ່າວວ່າ ທ້າວ Banazadeh ຍົກຍ້າຍຖິ່ນຖານເຂົ້າມາຢູ່ໃນສະຫະລັດຈາກອີຣ່ານ ດຽວນີ້ ລາວກຳລັງສ້າງດາວທຽມພິເສດ ທີ່ໃຫຍ່ກວ່າກັບໃສ່ເກີບໜ້ອຍນຶ່ງ ທ້າວ Banazadeh ກ່າວວ່າ ບໍລິສັດ Capella ສາມາດສ້າງພວກດາວທຽມທີ່ມີຂະໜາດນ້ອຍກວ່າ ຖືກກວ່າ ແລະ ໄວກວ່າ ພວກດາວທຽມຂອງທະຫານ ປັດຈຸບັນນີ້ ກອງທັບສະຫະລັດ ສາມາດເປັນລູກຄ້າ ຂອງບໍລິສັດ Capella ທີ່ຂໍ້ມູນຈາກດາວທຽມຂອງຕົນ ສົ່ງຜ່ານໜ່ວຍງານໃໝ່ ທີ່ເອີ້ນວ່າ ໜ່ວຍນະວັດຕະກຳ ກະຊວງປ້ອງກັນປະເທດ ເພື່ອການທົດລອງ ຫຼື Defense Innovation Unit Experimental ທີ່ເອີ້ນ ຫຍໍ້ວ່າ DIUx ທ່ານ Raj Shah ຈາກໜ່ວຍ DIUx ກ່າວວ່າ ຍ້ອນຜົນອັນນັ້ນ ກອງທັບ ຈຶ່ງບໍ່ຄ່ອຍຢາກຈະສ່ຽງ ແລະ ໃນຫຼາຍໆກໍລະນີ ຕົນຈະ ພຽງຮັບເອົາ ເທັກໂນໂລຈີ ໃນເວລາ ທີ່ມັນສົມບູນແບບ ແຕ່ໃນເວລານັ້ນ ເທັກ ໂນໂລຈີ ອາດຈະລ້າຫລັງໄປແລ້ວ ແຕ່ຢູ່ໃນວົງການຂອງບໍລິສັດ ເທັກໂນໂລຈີ ຕັ້ງຂຶ້ນໃໝ່ ແມ່ນກົງກັນຂ້າມ ຊຶ່ງເປັນ ບ່ອນທີ່ ຄວາມສ່ຽງ ແລະ ຄວາມວ່ອງໄວ ຂັບດັນການປະດິດຄິດຄົ້ນ ທ້າວ Banazadeh ກ່າວວ່າ ຢູ່ທີ່ກອງປະຊຸມ Milken Institute Global ເມື່ອບໍ່ນານມານີ້ ພວກນັກຊ່ຽວຊານ ຈາກ Silicon Valley ໄດ້ເນັ້ນໜັກເຖິງ ຄວາມສຳຄັນຂອງການຕິດແທດຢູ່ສະເໝີ ກັບເທັກໂນໂລຈີ ທ່ານ Eric Schmidt ຈາກບໍລິສັດ Alphabet ກ່າວວ່າ ດັ່ງທີ່ການໂຈມຕີທາງຊາຍເບີ້ ໃນທົ່ວໂລກ ເມື່ອບໍ່ນານມານີ້ ໄດ້ພິສູດໃຫ້ເຫັນແລ້ວ ນັ້ນ ມັນເປັນການແຂ່ງຂັນເພື່ອກ້າວໄປໜ້າ ກ່ອນໄພຂົ່ມຂູ່ມາເຖິງ ບາດ ກ້າວນຶ່ງ ຕະຫຼອດເວລາ ອາຄານຢູ່ໃນໃຈກາງເຂດ Silicon Valley ແຫ່ງນີ້ ເປັນທີ່ຕັ້ງຂອງໜ່ວຍງານ DIUx ແມ່ນເປັນຂົວທີ່ເຊື່ອມຕໍ່ເຂົ້າກັນ ວັດທະນະທຳອັນແຕກຕ່າງກັນ ລະຫວ່າງ ພວກ ບໍລິສັດ ເລີ່ມຕົ້ນໃໝ່ ຂອງ Silicon Valley ແລະ ກອງທັບສະຫະລັດ ເພື່ອຕອບ ສະໜອງຄວາມຮຽກຮ້ອງຕ້ອງການ ດ້ານຄວາມໝັ້ນຄົງແຫ່ງຊາດ ທ່ານ Shah ກ່າວວ່າ ອັນນັ້ນ ກໍເລີ່ມຕົ້ນ ຢູ່ກັບ ໜ່ວຍງານ DIUx ທີ່ຈະບໍ່ເອົາເລື່ອງຂອງເອກກະສານ ທັງຫຼາຍ ແລະ ລະບົບລັດຖະການ ແບບດັ່ງເດີມ ເຂົ້າມາມີສ່ວນກ່ຽວຂ້ອງ ກັບການມີ ທະຫານເປັນລູກຄ້າ ນັບຕັ້ງແຕ່ ການກໍ່ຕັ້ງໜ່ວຍງານດັ່ງກ່າວຂຶ້ນມາ ເມື່ອ 18 ເດືອນ ກ່ອນ DIUx ໄດ້ທຳງານຮ່ວມກັບ 30 ກວ່າ ບໍລິສັດເທັກໂນໂລຈີ ໃນທົ່ວສະຫະລັດ ແລະ ທົ່ວໂລກ ສ່ວນບໍລິສັດ Capella Space ວາງແຜນທີ່ຈະສົ່ງ ດາວທຽມຂອງຕົນ ຂຶ້ນສູ່ວົງໂຄຈອນ ໃນອີກປະມານ 6 ເດືອນ